Grundlovsforhøret fandt sted i Retten i Hjørring onsdag middag. Den 49-årige mand er sigtet for at have stukket en 38-årig bekendt med kniv under et skænderi i Hirtshals tirsdag aften. Den 38-årige fik læsioner på halsen og en skade på ryggen, men han blev udskrevet umiddelbart efter behandling på skadestuen. Nordjyllands Politi havde begæret den 49-årige mand varetægtsfængslet i fire uger, men dommeren vurderede ikke, at der var fængslingsgrundlag. Den 49-årige er fortsat sigtet for grov vold.
Den 49-årige mand, der tirsdag blev anholdt for at have stukket en mand med kniv i Hirtshals, er løsladt efter et grundlovsforhør.